Forsøgte at slå sin egen søn ihjel

En 50-årig kvinde fremstilles fredag morgen i grundlovsforhør ved Retten i Hjørring. Kvinden er sigtet for forsøg på manddrab, efter at hun torsdag angiveligt stak sin egen søn med en kniv. Knivstikkeriet fandt sted på en adresse i Lønstrup, og den 21-årige søn var ifølge politiet i livsfare, da han ankom til traumecenteret på hospitalet. Fredag klokken 10 skal en dommer vurdere om kvinden varetægtsfængsles for episoden. Den 21-årige mand er ifølge politiet nu uden for livsfare.